[{"text_idx": "#000001", "text": "\"Stroomi rand on to\u0303mbekeskus mitte ainult linnaosa elanikele, vaid ko\u0303igile linlastele, misto\u0303ttu peaks see pakkuma tegevusi aastaringselt,\" u\u0308tles abilinnapea Eha Vo\u0303rk. Tallinna linnavalitsus saatis volikokku otsuse eelno\u0303u, millega seatakse linna omandis olevale Pelguranna tn 58 kinnisasjale hoonestuso\u0303igus, mille eesma\u0308rgiks on ehitada sinna uus rannahoone."}, {"text_idx": "#000002", "text": "Kinnisasja oluliseks osaks olevad ehitised, rannahoone, Stroomi jo\u0303ulinnak, paadikuur, tualetid ja tehnovo\u0303rgud muutuvad hoonestuso\u0303iguse oluliseks osaks. Hoonestaja kohustub lammutama eelnimetatud ehitised ning ehitama kinnisasjale rannahoone ja seda teenindavad rajatised, vastavalt arhitektuurivo\u0303istluse OU\u0308 HG ARHITEKTUUR vo\u0303iduto\u0308o\u0308le \u201cRannahoov\u201d."}, {"text_idx": "#000003", "text": "\u201cStroomi rannahoone arhitektuurikonkurss oli minu jaoks u\u0308ks keerulisemaid u\u0308ldse,\u201d u\u0308tles abilinnapea Andrei Novikov, \u201cIlma naljata, ko\u0303ik kaheksa ideekavandit olid nii head, et esmakordselt pidime korraldama ha\u0308a\u0308letuse. Nii valitigi rannahoone ideekonkursi vo\u0303itja, kes edastas konkurenti vaid u\u0308he ha\u0308a\u0308lega.\u201d"}, {"text_idx": "#000006", "text": "\u201cStroomi rand on to\u0303mbekeskus mitte ainult linnaosa elanikele, vaid ko\u0303igile linlastele, misto\u0303ttu peaks see pakkuma tegevusi aastaringselt. Just seeto\u0303ttu sai ka vo\u0303iduto\u0308o\u0308 puhul kaalukeeleks arhitektuurse lahenduse multifunktsionaalsus, mis vo\u0303imaldab pakkuda hooajalisi vaba aja tegevusi aastaringselt nii sise- kui ka va\u0308lisruumides,\u201d ma\u0308rkis Vo\u0303rk. \u201cUus ehitatav rannahoone avab u\u0308htlasi vaate merele ja rannapargile ning saab olema u\u0308ks Po\u0303hja-Tallinna esindushoone, vaatamisva\u0308a\u0308rsus ja maama\u0308rk.\u201d"}, {"text_idx": "#000007", "text": "Arhitektuurivo\u0303istlusele saabunud kaheksast vo\u0303istlusto\u0308o\u0308st valis z\u030cu\u0308rii parimaks OU\u0308 HG ARHITEKTUURi esitatud to\u0308o\u0308, mille ja\u0308rgi koosneb rannahoone kompleks viiest hoovist, mis on u\u0308mbritsetud varikatusega ja olemasoleva hekiga. Varikatusega piiritletud ala sisse ja\u0308a\u0308vad kaks 2-korruselist kohviku ja restorani plokki. Rannahoone kompleks moodustub horisontaalselt u\u0308hendava varikatuse ja skulpturaalselt vormistatud kahekekorrustelistest kohviku ja restorani plokkidest."}, {"text_idx": "#000008", "text": "Praegune, 1996. aastal ehitatud rannahoone lammutatakse. Amortiseerunud rannahoone lammutamine ja uue supelranda teenindava ehitise pu\u0308stitamine on koosko\u0303las koostatava u\u0308ldplaneeringu po\u0303himo\u0303tetega. Tallinna Linnaplaneerimise Amet andis ta\u0308navu 28. oktoobril ka projekteerimistingimused Stroomi rannahoone pu\u0308stitamiseks."}, {"text_idx": "#000009", "text": "Rannahoone ehitamine toimub hoonestuso\u0303iguse alusel, mis seatakse avaliku la\u0308bira\u0308a\u0308kimistega pakkumise teel. Hoonestaja kohustub ehitised valmis ehitama ja vormistama ehitiste kasutusload hiljemalt nelja aasta jooksul alates hoonestuso\u0303iguse kinnistusraamatusse kandmisest. Hoonestuso\u0303iguse ta\u0308htaeg on 50 aastat."}, {"text_idx": "#000021", "text": "Tallinna linnavolikogu valib taas aasta linnakodanikku"}, {"text_idx": "#000022", "text": "Oktoobris taastub Tallinnas kogu trammiliiklus"}, {"text_idx": "#000025", "text": "Linn vo\u0303tab fookusesse parema ligipa\u0308a\u0308setavuse tagamise puuetega inimestele"}, {"text_idx": "#000026", "text": "Linnateatri uue hoone valmimine lu\u0308kkub edasi, etendused algavad seal 2025. aastal"}, {"text_idx": "#000027", "text": "Raestipendium toetab linna edendavaid teadusuuringuid"}, {"text_idx": "#000030", "text": "Kaasava eelarve ideekorje kogub hoogu: soovitakse nii autovabu piirkondi kui ka discgolfi ma\u0308ngualasid"}]